De unge svenskere har alle nu i to uger boet og arbejdet på havnen i Frederikshavn. Jobbet består i at male en svensk pram, der ligger på kajen, men det er ifølge formanden for Malernes Fagforening i Frederikshavn, Henning Olesen ikke lovligt. - Det er forkasteligt det her, og de unge må ikke gå her alene uden opsyn med de farlige opløsningsmidler. De bliver brugt som billig arbejdskraft, og så er man i øvrigt ligeglad med deres liv og helbred, det skal stoppes, siger maler-formanden, der er chokeret over arbejdsforholdene på havnen. Henning Olesen har anmeldt forholdene til Arbejdstilsynet, da det er dansk arbejdsmiljølov, der gælder, når svenskerne arbejder i Danmark - også selv om de er svenske og svensk ansat. Arbejdstilsynet ser nu på sagen fra Frederikshavn.

Opsummering:
En svensk arbejdsplads på havnen i Frederikshavn er meldt til Arbejdstilsynet for ikke at overholde de danske arbejdsmiljøregler. Reglerne er overtrådt - mener Malernes Fagforening, når tre unge svenskere arbejder alene på havnen med farlige opløsningsmid